##### Til alle medlemmer i NFRAM

##### Invitasjon til å delta aktivt i NFRAM

På årsmøtet i Trondheim oktober 2017 fikk styret tilslutning til opprettelse av faste faglige utvalg og komite. Noen av årsmøtedeltagerne gav beskjed om at de kan være interessert i delta i utvalg/komite og styret følger nå saken videre ved å invitere alle som ønsker å delta konkret i det faglige og praktiske arbeidet i denne fagmedisinske foreningen til å melde sin interesse. Denne oppfordringen går særlig til kolleger som allerede har godkjent spesialitet i rus- og avhengighetsmedisin eller er i spesialistutdanningen.

Det gjelder disse utvalgene og komiteene:

Fagutvalg

Bestående av medlemmer som representerer en faglig bredde, tilgrensende spesialiteter og dekker de viktigste delene av fagfeltet rus- og avhengighetsmedisin: Farmakologi, indremedisin (diverse deler), psykiatri, allmennmedisin, samfunnsmedisin. Styrets medlem i fagutvalget er Bjørn-Magnus Tunheim Simonsen (Sykehuset Innlandet HF)

Mandat:

1. Utarbeide faglige veiledere (Legeforeningens skrift-serie, i samarbeid med Legeforeningen)
2. Etablere kontakt med forfattere av lærebøker i rusmedisin, for eksempel gjennom forlagene som utgir slike bøker (Universitetsforlaget, Fagbokforlaget, Cappelen, Nordli)
3. Etablere kontakt med forsknings-sentre/institutter, for eksempel via NK TSB som drifter et forskningsnettverk.
4. Lage utkast til aktuelle høringsuttalelser

Kommunikasjonskomite

Bestående av medlemmer i de større helseforetakene og private aktører i alle fire regioner. Styrets medlem i kommunikasjonskomiteen er Trine Finanger (St.Olavs hospital)

Mandat:

1. Holde seg oppdatert på viktig informasjon som bør legges ut og motta tips om slike saker fra andre utvalg og komiteer.
2. WEB – legge ut informasjon om kurs og konferanser og diverse linker.
3. Ha ansvar for kommunikasjon som når ut til større grupper og de kliniske miljøene, for eksempel via en facebook-gruppe, messenger
4. Holde kontakt med regionale NFRAM-grupper.

Terapi- og etikkutvalg:

Bestående av medlemmene i dagens terapiutvalg og ledes av styrets medlem Svein Skjøtskift, forsterket med kolleger med interesse for å ivareta etiske spørsmål

Mandat:

1. Vurdere ulike terapiformer og gi anbefalinger.
2. Drøfte etiske spørsmål som gjelder behandling av ruspasienter
3. Ha ansvar for og vedlikeholde beskrivelsen av innholdet i terapiveiledningen
4. Ha ansvar for og vedlikeholde NFRAMs «Vær varsom-plakat»

Utvalg for NFRAMs kurs og konferanser:

Ledes av spesialitetskomiteens leder og nestleder i styret Rune Tore Strøm; styremedlem Eva Skudal er i utvalget som forsterkes med medlemmer med kunnskap om og interesse for å arrangere kurs og konferanser.

Mandat:

1. Arbeide med kurs relevante for spesialiteten i rus- og avhengighetsmedisin og etterutdanning. Ikke godkjenne kursene, det er spesialitetskomiteens ansvar.
	1. Vurdere behovet for nye kurs.
	2. Bidra i kursutvikling, herunder e-kurs
	3. Bidra i arbeidet med å sette sammen aktuelle kurskomiteer
2. Holde seg oppdatert på aktuelle kurs fra andre fagmedisinske foreninger eller andre instanser som kan være relevant for rusmedisinere og foreslå at disse søker godkjennelse.
3. Bistå i arrangement av konferanser og kurs, seminarer og større faglige møter.

Vi ønsker oss gode kolleger som vil bidra og som styrker bredden i fagfeltet utover kompetansen hos styremedlemmene. Følgende er besluttet av styret etter årsmøtet:

* Styret bestemmer sammensetningen av utvalg/komite slik at medlemmenes kvalifikasjoner dekker fagfeltets bredde.
* Hvis det ikke melder seg nok medlemmer står styret fritt til å forespørre noen.
* Medlemmene i utvalgene/komiteene sitter i minimum 2 år og helst 4, kan gjenoppnevnes.
* Virksomheten i utvalget/komiteen rapporteres i årsrapporten.
* Utvalget/komiteen ledes av styremedlem. (alle utvalg/komiteer skal ha et styremedlem).
* Arbeidet i utvalget/komiteen gjennomføres slik det er praktisk, ved direkte møter eller skype-møter eller via epost. Kostnader til arbeidet dekkes av NFRAM (settes av en post i budsjettet).
* Utvalget/komiteen får oppdrag fra styret i NFRAM men kan også på eget initiativ foreslå oppdrag – som må bekreftes av styret.

##### Oppsummering:

Du som får lyst til å være mere med inviteres herved til å melde interesse til undertegnede med beskjed om hvilken komite /hvilket utvalg det gjelder og veldig gjerne en kort CV som forteller litt om deg selv og hvorfor du ønsker et slikt verv. Frist – 1.mars.

#### Guri Spilhaug

Leder av NFRAM

guri@spilhaug.net